**Қамқоршылық кеңес**

**№1 отырысының**

**ХАТТАМАСЫ**

**Өткізілген уақыты:** 05.09.2024

**Қатысқандар:** Қамқоршылық кеңесінің мүшелері

**Күн тәртібінде:**

1. Білім беру ұйымдарында қамқоршылық кеңестің жұмысын ұйымдастыру және оны сайлау тәртібінің үлгілік қағидаларын бекіту туралы Қазақстан Республикасы Білім және ғылым министрінің 2017 жылғы 27 шілдедегі №355 бұйрығымен таныстыру.
2. Қамқоршылық кеңес төрайымын сайлау және кеңес мүшелері құрамын қайта бекіту туралы. Кеңес мүшелерінің міндеттерін тағайындау (төрайымы, хатшысы).
3. Қамқоршылық кеңес мүшелерінің 2024-2025 оқу жылына арналған жұмыс жоспарын бекіту.

**Тыңдалды:**

**Бірінші мәселе бойынша**, қамқоршылық кеңес хатшысы білім беру ұйымдарында қамқоршылық кеңестің жұмысын ұйымдастыру және оны сайлау тәртібінің үлгілік қағидаларын бекіту туралы Қазақстан Республикасы Білім және ғылым министрінің 2017 жылғы 27 шілдедегі №355 бұйрығымен таныстырды.

**Екінші мәселе бойынша,**  қамқоршылық кеңес төрайымы сөз алып, жұмысына байланысты қамқоршылық кеңес мүшелеріне таныстырды. Қамқоршылық кеңес мүшелері бір ауыздан қолдап, қарсы еместіктерін білдіріп, өз келісімдерін берді.

         2024 жылғы қыркүйек айынан бастап кеңес төрайымын, мүшелерін қайта сайлау жұмыстарының шешімі бойынша төмендегі мүшелер ұсынылды.

|  |  |  |
| --- | --- | --- |
| **№** | **Аты-жөні** | **Қамқоршылық кеңес мүшелерінің қызметі** |
| 1. Искакова Жаңагүл Мелдехановна
 | Төрайымы |
|  |  |
| 2 | Сауғабекова Айгүл  | Мүшесі, хатшы |
| 3 | Бектұрсынова Алтынай | Мүшесі |
| 4 | Ашамаева Гульмира Аминқызы | Мүшесі |
| 5 | Нұршанов Алмат | Мүшесі |
| 6 | Ахметов Мұрат | Мүшесі |
| 7 | Жармуханбетова Слушаш Рахметбековна | Мүшесі |
| 8 | Хасенов Темірғали Шалғымбайұлы | Мүшесі |
| 9 | Ахметов Арқалық Тукенович  | Мүшесі |

**Үшінші мәселе бойынша,**  қамқоршылық кеңес хатшысы 2024-2025 оқу жылына арналған жылдық жұмыс жоспарымен және отырыс жоспарымен таныстырды. Кеңес мүшелері бір ауыздан келісімдерін берді.

Күн тәртібіндегі мәселелерді талқылай келе кеңес мүшелері келесідей шешім қабылдайды.

**Шешім:**

І. Қамқоршылық Кеңестің жұмысы Қазақстан Республикасы Білім және ғылым министрінің 2017 жылғы 27 шілдедегі №355 бұйрығының негізінде жүргізілсін.

ІІ. 1) 2024-2025 оқу жылында мектептің қамқоршылық кеңесінің төрайымы – Искакова Жаңагул Мелдехановна және хатшы болып – Кокузова Корлан Мырзахановна болып бекітілсін.

2) Қамқоршылық кеңестің отырыстарын бұдан ары қарай өткізу мен ұйымдастыру кеңес төрайымы Ж.М.Искаковаға жүктелінсін.

ІІІ. 1) Қамқоршылық кеңес мүшелерінің 2024-2025 оқу жылына арналған жұмыc жоспары бекітілсін.

       2) Қамқоршылық кеңес 2024-2025 оқу жылына құралған жұмыс  жоспарының жүзеге асырылуын қадағалау мен бақылау кеңес мүшелерімен кеңес төрайымы Ж.М.Искаковаға жүктелінсін.

Қамқоршылық кеңесінің төрайымы: \_\_\_\_\_\_\_\_\_Ж.М.Искакова

                                            Хатшы: \_\_\_\_\_\_\_\_\_\_\_\_\_\_\_\_\_ А.Сауғабекова

**Қамқоршылық кеңес**

**№2 отырысының**

**ХАТТАМАСЫ**

**Өткізілген уақыты:** 23.09.2024

**Қатысқандар:** қамқоршылық кеңестің мүшелері, мектеп әкімшілігі

**Күн тәртібінде:**

1. «Мектепке жол» қайырымдылық акциясының өтуі туралы.

2. «Бала құқығы – адам құқығы» онкүндігінің аясында ата-аналар арасында бала құқығын қорғауға қатысты, зорлық-зомбылықтың алдын алу мақсатында ақпараттың таралуын қадағалау

3. «Білім беру ұйымының сыбайлас жемқорлыққа қарсы қызметіндегі ата-аналар қоғамының рөлі» баяндамасы

 **Бірінші мәселе бойынша,** мектептің әлеуметтік педагогы Қ.М.Кокузова сөз алды. Ол дәстүрлі «Мектепке жол» республикалық акциясының өтуі туралы толық есеп берді. Жиналған ақшалай көмектің суммасы және сол қаражатқа алынған заттардың түбіртектері көрсетілді. Материалдық көмек тиісті орнымен, әлеуметтік осал отбасынан шыққан оқушыларға берілгендігін растайтын фотоесеп те берілді. Қамқоршылық кеңесінің төрайымы мен мүшелері барлық құжаттарды тексеріп, есепті қабылдады.

 **Екінші мәселе бойынша,** қамқоршылық кеңесінің төрайымы Ж.М.Искакова сөз алды. Ол «Бала құқығы – адам құқығы» онкүндігінің аясында ата-аналар арасында бала құқығын қорғауға қатысты, зорлық-зомбылықтың алдын алу мақсатында ақпараттың таралуын қадағаландығы туралы айтты. Ата-аналардың whatsapp желісіндегі ортақ чатына бала құқығы туралы жадынамалар таратылғанын және мектепішілік ата-аналар жиналысында ата-аналарға аталмыш тақырып аясында бірқатар кеңес беру жұмыстары жүргізілгендігін растады.

 **Үшінші мәселе бойынша,** қамқоршылық кеңесінің төрайымы Ж.М.Искакова «Білім беру ұйымының сыбайлас жемқорлыққа қарсы қызметіндегі ата-аналар қоғамының рөлі» тақырыбында баяндама оқыды. Сыбайлас жемқорлыққа қарсы іс-қимыл туралыҚазақстан Республикасының 2015 жылғы 18 қарашадағы № 410-V ҚР Заңының кейбір баптарын оқып кетті. Орта мектептерде, бала бақшаларда, колледждерде аттестация өткізу кезінде сыбайлас жемқорлық әрекеттері үшін Ақтөбе, Алматы және Шымкент қалаларында Білім саласында бақылау департаменттерінің басшылары қылмыстық жазаға тартылды. Бақылау саласымен бірге сыбайлас жемқорлық тәуекелдері бюджеттік қаражатты игеру саласында да анықталды (мемлекеттік сатып алу саласында және мемлекеттік бағдарламалар аясында  бөлу). Құқыбұзушылықтардың таралуы лауазымдық тұлғалардың қаржы-шаруашылық және өкімдік өкілеттіліктердің негізсіз кеңдігі. Олар көбінесе конкурста жеңімпаз атану үшін немесе жалған актілерге қол қою, қылмыстық келісім арқылы қаражатты ұрлау сияқты сыбайлас жемқорлық қылмыстармен белгіленеді. Аталған қылмыстар үшін Қостанай, Қарағанды, Ақтөбе, Қызылорда облыстарындағы аудандық білім бөлімдерінің басшылары қылмыстық жазаға тартылды. Жүргізілген талдау арқылы орта білім беру саласында ұрлау және теріс пайдалану қылмыстары кадрлық мәселелер, «өлі жандарға» жалақы есептеу, жалған аттестаттар, сертификаттар және дипломдар берумен ұштастырылған. Сыбайлас жемқорлыққа қарсы заңнамаларды сақтау бойынша бірінші басшылардың жеке жауапкершілігі нормативтік бекітіліммнің болмауы, сонымен қатар білім саласындағы стратегиялық құжаттарда сыбайлас жемқорлықтың алдын алу механизмдердің болмауы сыбайлас жемқорлық тәуекелдер деңгейін төмендетудегі шаралардың тиімділігін тежейді.

Күн тәртібіндегі мәселелерді талқылай келе кеңес мүшелері келесідей шешім қабылдайды.

**Шешім:**

І. «Мектепке жол», «Қамқорлық» сияқты акциялардың өтуі үнемі қадағалауда болсын. Жиналған қаражат әлеуметтік осал отбасылардан шыққан оқушыларға таратылуы Қамқоршылық Кеңесінің төрайымы мен мүшелерінің қадағалауында болсын.

ІІ. Бала құқығын қорғауға қатысты ақпараттық жадынамалар үнемі ата-аналар қауымдастығының хабарына мектепішілік ата-аналар жиналысында, әлеуметтік желілер арқылы және т.б. жеткізіліп отырсын.

ІІІ. Білім беру ұйымының сыбайлас жемқорлыққа қарсы қызметінде ата-аналар тарапынан оқушыларды жалған конкурстарға қатыстырып, ақылы сертификат пен дипломдарды сатып алмауын қадағаланып отыруы қамқоршылық кеңесінің мүшелеріне жүктелсін.

Қамқоршылық кеңесінің төрайымы: \_\_\_\_\_\_\_\_\_\_\_\_\_\_\_\_\_Ж.М.Искакова

                                            Хатшы: \_\_\_\_\_\_\_\_\_\_\_\_\_\_\_\_\_ А.Сауғабекова

**Қамқоршылық кеңес**

**№3 отырысының**

**ХАТТАМАСЫ**

**Өткізілген уақыты:** 11.12.2024

**Қатысқандар:** қамқоршылық кеңестің мүшелері, мектеп директоры

**Күн тәртібінде:**

1. Дарынды балаларды қолдау мақсатында атқарылатын жұмыстармен танысу,талқылау.

2. ҚР Оқу-ағарту министрлігінің жалпы білім беру ұйымдарында Жаңа жыл мерекесіне арналған іс-шараларды тек мектеп қабырғасында өткізу туралы бұйрығымен таныстыру.

**Тыңдалды:**

**Бірінші мәселе бойынша** мектеп директорының М.К.Мустафина сөз сөйледі. І жарты жылдықта атқарылған жұмыстар жөнінде есеп берді. Оқу жылының басынан бастап оқушылардың белсенділігі мен танымдық-қызығушылықтарына қолдау көрсету мақсатында қыркүйектің әр аптасында, белгілі бір тақырыптармен бекітілген оқу-тәрбиелік іс шараларын жүзеге асыру жоспар бойынша өткізілуде. Республикалық «Алтын сақа» олимпиадасына аудандық кезеңінен жеңімпаз атанып, облыстық кезеңге жолдама алған оқушы бар. Мектептің оқушылары халықаралық, республикалық, облыстық және аудандық байқауларға қатысып дәрежелі дипломдармен марпатталуда. Сонымен қатар мектепішілік тәрбиелік іс-шаралар мен түрлі форматтағы байқаулар ұйымдастырылып оқушылар сыйлықтармен марапатталуда.

**Екінші мәселе бойынша**, Қамқоршылық Кеңесінің төрайымы Ж.М.Искакова ҚР Оқу-ағарту министрлігінің жалпы білім беру ұйымдарында Жаңа жыл мерекесіне арналған іс-шараларды тек мектеп қабырғасында өткізу туралы бұйрығымен таныстырды. Жаңа жыл іс шараларына дайындық барысында әрбір білім алушыға жеке көзқарас қағидаларын және балалардың қауіпсіздігі мен амандығын сақтау қамтамасыз етілуі туралы ескертті. Педагогикалық этика және сыбайлас жемқорлықтың алдын алу мақсатында:

* Іс шара өткізуге аниматорлар, мерекелік агенттіктер, жеке студияларды тартуға;
* Жаңа жыл мерекесін сән салтанатты өткізуге;
* Салтантты дастархан ұйымдастыруға;
* Әкімшілік және педагогикалық қызметкерлерге сыйлықтарға ақшалай қаражат жинауға жол беруге;
* Жаңа жыл мерекесін мейрамханаларда, кафелерде және басқа көңіл көтеретін орындарда өткізуге ТЫЙЫМ САЛЫНАДЫ.

Сонымен қатар, оқушылардың денсаулығына қауіпті жағдайлар мен олардың алдын алу мақсатында қауіпсіздік нұсқаулығын басшылыққа алу қажет.

Күн тәртібіндегі мәселелерді талқылай келе кеңес мүшелері келесідей шешім қабылдайды.

**Шешім:**

І. Дарынды балаларды қолдау мақсатында, оқушылардың әр түрлі пән бойынша олимпиадаларға қатысып тұруы қадағалансын. Олардың құқықтарының шектелмеуін, сонымен қатар сыбайлас жемқорлыққа жол бермеуді қадағалау Қамқоршылық Кеңесінің төрайымы Ж.М.Искаковаға жүктелсін.

ІІ. ҚР Оқу-ағарту министрлігінің жалпы білім беру ұйымдарында Жаңа жыл мерекесіне арналған іс-шараларды тек мектеп қабырғасында өткізу туралы бұйрығының орындалысы туралы ақпарат ата-аналар қауымдастығына жеткізілсін. Осы бұйрықтың орындалысы қатаң түрде қадағалансын.

Қамқоршылық кеңесінің төрайымы: \_\_\_\_\_\_\_\_\_\_\_\_\_\_\_\_\_ Ж.М.Искакова

                                            Хатшы: \_\_\_\_\_\_\_\_\_\_\_\_\_\_\_\_\_ А.Сауғабекова